El Parlamento Eoropeo la xe l'ùgnola istitusion de l'Union eoropea ad esare eleta diretamente dai sitadini che i nomina a le elesion i partii pułìteghi eoropei. Insieme col Consejo de l'Union Europea, la xe una de le do camare che exersita el potere legislativo ne l'Union. El svolge anca na funsion de controlo su l'operato de la Comision Eoropea, el elege el Presidente su proposta del Consejo Eoropeo e el aprova in bloco la Comision. El Parlamento europeo el ga tre sedi: Bruxelles, Strasburgo e Lussemburgo. Le otave elesion le xe stae el 22 al 25 maggio 2014. Conplesivamente el ga 751 conponenti, divisi in proporzion tra i 28 stati menbri. Dal 2017 el presidente xe el 'talian Antonio Tajani. El 19 de marso del 1958, dopo del tratà de Roma de l'ano prima, nase l'Asenblea parlamentare eoropea, sempre co sede a Strasburgo, ma slargada a 142 menbri ełeti co łe stese modałità de ła presedente Asenblea de ła CECA, par nomena da parte dei goerni nasionałi, tra i parlamentari de sascun paexe. El 30 de marso del 1962 l'Asenblea la canbia nome in "Parlamento Eoropeo", che dal 1º de xenaro 1973 va su a 198 menbri par l'entrada de Danimarca, Regno Unio e Irlanda. El 20 de setenbre del 1976 el Consejo Eoropeo a Bruxelles, deside de rendare el Parlamento Eoropeo elexibile a sufrajo universałe direto, e cusì che no sia pì i parlamentari nasionałi a nominare i raprexentanti Eoropei. El testo entra in funsion el 1º lulio 1978 e łe prime elesion le avien inte el zugno 1979. I menbri de l'Eoroparlamento i pasarà dopo a 434 , 518 , 567 , 626 , 732 , 782 . Par el 2009 xe sta scursà el numaro dei menbri a 736, come scrito inte el Tratà de Nisa. Inte el 2012 i xe stai alsai da novo a 754. El tratà de Lisbona ghin prevarda 751 come scrito inte el art.14. Co ła dichiarasion n.4 ligada al testo de Lisbona se dixe che "la carega in pì vien dà a l'Itałia" par tegnere la parità de careghe tra Itàlia e Regno Unio. I eurodeputai i xe organixai in grupi parlamentari, conprexo cuelo dei no iscriti dedicà a chi che no se riconose in nesun dei grupi costituìi. Parché un grupo parlamentare el posa èsar reconosesto ocore almanco 25 deputai eleti in almanco un cuarto dei stati. Sti grupi i laora sudivixi in 20 comision. I do grupi pì grandi i xe cuełi del PPE e de S&D, che i ga dominà el Parlamento par gran parte de la so vita. Nisun singoło grupo ga mai vudo la majoransa asołuta.